7 వారాల కనిష్ట స్థాయికి పడిపోయిన ఆహార ద్రవ్యోల్బణం
PNR|
గత వారం వరకు భయపెట్టిన ఆహార ద్రవ్యోల్బణ సూచీ ఇపుడు కిందకు దిగిపోతోంది. జనవరి 29వ తేదీతో ముగిసిన వారాంతానికి ఆహార ద్రవ్యోల్బణం ఏడు నెలల కనిష్ట స్థాయి 13.07 శాతానికి పడిపోయింది. పప్పు దినుసుల ధరలు గణనీయంగా తగ్గిపోవడం ఆహార ద్రవ్యోల్బణ సూచీపై ఎక్కువ ప్రభావం చూపింది. అయితే, కూరగాయల ధరలు మాత్రం ఇంకా దిగిరావడంలేదు.
జనవరి 22వ తేదీతో ముగిసిన వారంతానికి 17.05 శాతంగా నమోదైన ఆహార ద్రవ్యోల్బణం.. ఇపుడు నాలుగు శాతం తగ్గి 13.07 శాతంగా నమోదు కావడం గమనార్హం. వార్షిక ప్రాతిపదిన లెక్కిస్తే బంగాళాదుంపల ధరలు 8.87 శాతం మేరకు తగ్గింది. అలాగే, పప్పుదినుసుల ధరలు 8.63 శాతం, గోధుమలు 3.58 శాతం చొప్పున తగ్గినట్టు ప్రభుత్వం విడుదల చేసిన గణాంకాలు వెల్లడిస్తున్నాయి.
ఉల్లిపాయల ధరల్లో కూడా తేడా కనిపించలేదు. జనవరి 22తో ముగిసిన వారంతానికి 29వ తేదీతో ముగిసిన వారాంతంలో ఎలాంటి మార్పులు చోటు చేసుకోలేదు. కూరగాయల ధరలు 44.34 శాతం పెరగగా, పండ్లు, పాల ధరలు మాత్రం 10.46 శాతం, 11 శాతం మేరకు పెరిగాయి.
సంబంధిత వార్తలు